ตลท.ยกเลิกจัดSET in the City2011
ตลาดหลักทรัพย์ฯ ยกเลิกการจัดงาน "SET in the City 2011"
30 ต.ค. 2565

ตลาดหลักทรัพย์ฯ ยกเลิกการจัดงาน "SET in the City 2011" 
ตลาดหลักทรัพย์แห่งประเทศไทย ขอแจ้งยกเลิกการจัดงานมหกรรมการลงทุนครบวงจรแห่งปี "SET in the City 2011" ซึ่งเดิมกำหนดจัดขึ้นในวันที่ 24–27 พฤศจิกายน 2554 ณ ศูนย์การค้าสยามพารากอน  เนื่องจากพื้นที่โดยรอบกรุงเทพมหานครประสบอุทกภัยตั้งแต่เดือนตุลาคมต่อเนื่องจนถึงขณะนี้  ก่อให้เกิดผลกระทบต่อปัจจัยที่เกี่ยวข้องกับการจัดงาน ซึ่งตลาดหลักทรัพย์ฯ ตระหนักเป็นอย่างดีถึงความไม่สะดวกที่เกิดขึ้นทั้งการเดินทางของผู้ชมงาน การออกบูธของผู้ร่วมจัดงาน และการดำเนินงานของผู้เกี่ยวข้อง รวมทั้งได้ประเมินสถานการณ์ตลอดจนแนวทางการดำเนินการเพื่อให้เกิดประโยชน์สูงสุดต่อทุกฝ่ายแล้ว  จึงจำเป็นต้องยกเลิกการจัดงาน SET in the City 2011 ในปีนี้ 
อย่างไรก็ตาม ตลาดหลักทรัพย์ฯ ยังยืนยันเจตนารมย์ในการจัดกิจกรรมเพื่อผู้ลงทุนอย่างต่อเนื่อง โดยงานมหกรรมการลงทุนครบวงจรแห่งปี SET in the City จะจัดขึ้นอีกครั้งในปี 2555 ซึ่งกำหนดจัดงานในวันที่ 22–25 พฤศจิกายน 2555 ณ  ศูนย์การค้าสยามพารากอน